Letné olympijské hry 1988

XXIV. letné olympijské hry sa konali od 17. septembra do 2. októbra 1988 v Soule, v Kórejskej republike.

Soul získal právo usporiadať olympiádu v roku 1981, keď v hlasovaní vyhral nad jediným protikandidátom, japonským mestom Nagoja. Rozhodnutie bolo brané ako kontroverzné, nakoľko v danej dobe bol v Kórejskej republike nedemokratický režim.

Medailová bilancia

Najdôležitejšie momenty 

 Vladimír Artemov (ZSSR) získal štyri zlaté medaily v gymnastike. Daniela Silivaş z Rumunska vyhrala v gymnastike tri zlaté medaily.
 Americká bežkyňa Florence Griffithová-Joynerová získala tri zlaté medaily (1OOm, 200m, 4x100m) a jednú striebornú (4x100 cez prekážky).
 Ben Johnson z Kanady vyhral beh na 100 metrov v novom svetovom rekorde 9,79 s. Nasledujúci deň však bol pozitívne testovaný na steroidy a zlato získal dodatočne Carl Lewis. Keďže Johnsonovi odobrali dodatočne aj predošlý svetový rekord, Carl Lewis vyhral tiež v svetovom rekorde 9,92. Tieto preteky však boli neskôr považované za veľmi kontroverzné, nakoľko doping postupne zistili nielen u Carl Lewisa ale aj u druhého v poradí Linforda Christieho, aj u štvrtého Dennis Mitchell. Napriek tomu sa už historické tabuľky neprepisovali. 
 Christa Luding-Rothenburger z NDR sa stala prvým športovcom (a jediným), ktorý v rovnaký rok získal medailu aj na letných (striebro v cyklistike) aj na zimných olympijských hrách (zlato v rýchlokorčuľovaní). 
 Plavec Matt Biondi (USA) získal šesť zlatých medailí, jednú striebornú a jednú bronzovú, v pretekoch 100 motýlik ho o O,O1 s. predbehol Anthony Nesty zo Surinamu, ktorý získal prvú medailu pre svoju krajinu a stal sa prvým černochom, ktorý vyhral v plaveckých disciplínach na olympiáde. 
 Plavkyňa Kristin Otto z NDR získala šesť zlatých medaily ako prvá žena vôbec v plávaní.
 Švédska šermiarka Kerstin Palm sa stala prvou ženou, ktorá sa zúčastnila ne siedmich olympiádach. 
 Tenis sa vrátil na olympiádu po 64 rokoch, mužskú dvojhru vyhral Slovák Miloslav Mečíř, ženskú Nemka Steffi Graf.

Česko-slovenskí športovci 
Na olympiáde sa darilo v česko-slovenskej výprave hlavne slovenským športovcov, ktorí získali 2 zlaté (Miloslav Mečíř, Jozef Pribilinec) a dve bronzové medaily (Miloslav Mečíř a Jozef Lohyňa).

Zlato 
 Miloslav Mečíř — tenis, dvojhra mužov
 Jozef Pribilinec — chôdza na 20 km
 Miroslav Varga — streľba

Striebro 
 Miroslav Bednařík — streľba
 Jana Novotná a Helena Suková — tenis, štvorhra žien
 Jan Železný — hod oštepom

Bronz 
 Miloslav Mečíř a Milan Šrejber — tenis, štvorhra mužov
 Jozef Lohyňa — zápasenie

Externé odkazy 
 LOH 1988 na oficiálnej stránke MOV 

 
1988
Šport v 1988
OH